cyanic-selkie/wikianc huggingface dataset:
Gabon
Wildlife of Gabon
Gabon get chaw number of animal den plant species dem protect. De country ein biodiversity be one of de most varied for de planet top.
Fauna of Gabon
Gabon be home give 604 species of birds, 98 species of amphibians, between 95 den 160 species of reptiles wey different species of mammals. For Gabon insyd der be rare species, lyk de Gabon pangolin den de grey-necked rockfowl, anaa endemics, lyk de Gabon guenon.
De country be one of de most varied den important fauna reserves for Africa insyd: ebe important refuge give chimpanzees (na dem estimate dema number, for 2003 insyd, between 27,000 den 64,000) den gorillas (dem record 35,000 for 1983 insyd). Dem dedicate de "Gorilla den Chimpanzee Study Station" wey dey de Lopé National Park insyd for dema study.
E san so be home give more dan half de population of African forest elephants, mostly for Minkébé National Park insyd. Gabon ein national animal be de black panther.
Flora of Gabon
More dan 10,000 species of plants, den 400 species of trees dey form de flora of Gabon. Dem consider Gabon ein rainforest de densest den most virgin for Africa insyd. Howeva, de country ein enormous population growth dey cause heavy deforestation wey dey threaten dis valuable ecosystem. Likewise, poaching dey endanger wildlife. Gabon ein national flower be Delonix Regia.
Mavis Hawa Koomson
Mavis Hawa Koomson (dem born am on 3 February 1966) bi a Ghanaian politician den educationist. She bi de Member of Parliament for Awutu Senya East Constituency insyd Central Region den doubles as de President of Ghana Nana Akuffo-Addo appoint am on 22 January 2021 as Minister for Fisheries and Aquaculture Development after reshuffle as de Minister of Special Development Initiatives.
Early life and education
Koomson dey hail from Salaga insyd de Savannah Region of Ghana wey den born am on 3 February 1966. She gey ein training college education for de Bimbilla Training College. She dey hold diploma den a bachelor degree insyd Basic Education from de University Education Winneba. She gey ein master degree, postgraduate diploma insyd public administration (CPA) den postgraduate diploma insyd public administration (DPA) from Ghana Institute of Management and Public Administration (GIMPA).
Career
Koomson bi a teacher by profession, occupying various positions wey edey include head teacher, assistant superintendent den Principal superintendent. She san bi de president of Gender Unit of the Ghana National Association of Teachers Ladies Association (GNATLAS) Sekondi local, treasurer for GNATLAS (Western Region) den secretary for GNATLAS (Takoradi local).
Politics
Koomson bi a member for de New Patriotic Party. Rydee she bi de Member of Parliament for Awutu Senya East Constituency insyd de Central Region of Ghana.
Cabinet minister
Insyd May 2017, President Nana Akufo-Addo name Mavis Hawa Koomson as part of ein nineteen ministers who wey dey form ein cabinet. De names of de 19 ministers dem submit give de Parliament of Ghana den announce am by de Speaker of de House, Rt. Hon. Prof. Mike Ocquaye. As a Cabinet minister, Mavis Hawa Koomson bi part of de inner circle wey dey give de president advice for key decision-making activities insyd de country. She bi rydee de Minister for Fisheries and Aquaculture Development.
2020 elections
Insyd de 2020 Ghanaian general elections, she win de Awutu Senya East Constituency parliamentary seat plus 57,114 votes wey edey make up 52.6% for de total votes cast wey de NDC parliamentary candidate Phillis Naa Koryoo Okunor gey 51,561 votes wey edey make 47.5% for de total votes cast, de GUM parliamentary candidate Hanson Ishmael Amuzu gey 0 vote wey edey repp 0.0% of de total votes cast, de CPP parliamentary candidate Addy Ishmael gey 0 vote wey edey make 0.0% of de total votes cast, de GCPP parliamentary candidate Peter Kwao Lartey gey 0 vote wey dey make 0.0% for de total votes cast den de UPP parliamentary candidate Mohammed Issah Al-Marzuque gey 0 vote wey dey make 0.0% for de total votes cast.
Committee
Koomson bi a member of de Business Committee.
Georgina Ama Ankumah
Ein career
Georgina be de Ashanti Regional Secretary give Ghana Journalist Association wey she san be trainer for International Federation of Journalists.
Mavis Hawa Koomson
Personal life
She bi Christian den she marry with three kiddies.
Gina Blay
Gina Blay (dem born am 29 October 1956) be Ghanaian journalist den diplomat den sympathizer of de New Patriotic Party of Ghana. She be de current Ghana's ambassador give Germany.
Mavis Hawa Koomson
Philanthropy
She introduce ein annual soccer competition wey dem call am de Kasoa MP's Cup wey dem go play among de youth insyd ein constituency.
Gina Blay
Ein educational life
Gina Blay be past student of OLA Girls School for Ho insyd. She obtain Bachelor of Arts degree from de University of Ghana den post-graduate diploma for Journalism den Mass Communication insyd.
Mavis Hawa Koomson
Philanthropy
Insyd 2021, Koomson construct a church hall give de Bethel Methodist Church insyd Kasoa.
Karaga District
Karaga District be one of de sixteen districts wey dey de Northern Region insyd, Ghana. Previously, na e dey part of de den Gushegu-Karaga District insyd 1988, nah dem create am from de former East Dagomba District Council, e dey there til de western part of de district was later split off to create Karaga District on 27 August 2004; den de remaining original part be retain to becam Gushegu District, den ein elevated to municipal district assembly status on de same year to becam Gushegu Municipal District. De district assembly dey insyd de northeast part of de Northern Region den Karaga be ein capital town.
Gina Blay
Battle plus cancer
Dem diagnose am plus breast cancer for 2008 insyd wey she have series of chemotherapy treatments.
Karaga District
Boundaries
Karaga District's western neighbours be Savelugu Municipal District den Nanton District. To de north be West Mamprusi Municipal District den East Mamprusi Municipal District. To de south den east be de Gushegu Municipal District from which Karaga District was carved.
Gina Blay
Ambassadorial appointment
For June 2017 insyd, President Nana Akuffo-Addo name Blay as Ghana ein ambassador to Germany. She dey among eight oda Ghanaians dem distinguish wey dem name dem to head various Ghanaian diplomatic missions for de world insyd.
Doris Asibi Seidu
Doris Asibi Seidu be Ghanaian educationist, social worker den politician wey serve as member of parliament give Chereponi from 2005 dey go 2009 as she die for office. She be de first female wey represent ein constituency for parliament.
Gina Blay
Ein life matter
Blay marry Freddie Blay, wey be politician den de National Chairman for de New Patriotic Party. Togeda, dem get three kiddies. For ein spare tym, she dey enjoy swimming den reading.
Doris Asibi Seidu
Ein life den education
Dem born Doris for 1969 insyd for Accra, Ghana. She study for Bimbilla Training College from 1986 go 1990, den Tamale Training College wer she obtain ein teachers' Certificate 'A' for 1995 insyd.
Ein career den political life
Na Doris be teacher den Social Worker by profession.
For 2004 insyd, she contest for de Chereponi seat for New Patriotic Party ticket top ery she win. Dem retain am for parliament for 2008 insyd as she wn de seat once more plus 9,188 votes out of de 17,559 valid votes, wey dey represent 52.33% of de entire votes cast. She remain for parliament till ein death for 31 July 2009 insyd. Dem hold sam by-election for 29 September 2009 insyd wey Samuel Abdulai Jabanyite wey be National Democratic Congress member win de seat. As na she be member of parliament, she help plus number of development projects such as electrification of communities for de constituency, building of schools den clinics, wey she san give scholarships to brilliant den needy students for de constituency insyd. She serve for various committees wey sam dey include; de Education den Mines committee, den de Energy committee for parliament.
Ein life matter
Doris be Muslim. Na she marry wey na she get one kiddie.
Ein death
For sam interview bi plus Daily Guide for February 2009 insyd, she talk say; "ein greatest priority go be say she go make ein constituency sam peaceful place wer ethnicity go be thing wey e past wey she go san generate employment avenues give ein constituents; especially shoddies den de youth - (her greatest priority would be to make her constituency a peaceful place where ethnicity would be a thing of the past and also to generate employment avenues for her constituents; especially women and the youth)."
Adjetey Sowah
Adjetey Sowah be Ghanaian former dance champion, he win de 1980 dance competition give Ghana den de 1986 world dance champion for Malibu wey dey England insyd.
Ein early life
Dem born am for Accra, ein dance moves come improve as dem appoint am as leader for traditional dance group for class six.
Fufu
Fufu (or fufuo, foofoo, foufou be pounded chow wey dey West African cuisine insyd. Ebe Twi word wey de komot from de Akans wey dey Ghana. Dem expand de word so say ego include several variations of de pounded chow wey dey in other African countries including Sierra Leone, Guinea, Liberia, Cote D'Ivoire, Burkina Faso, Benin, Togo, Nigeria, Cameroon, the Democratic of Congo, the Central African Republic, the Republic of Congo, Angola plus Gabon.
De main ingredient dem de take do de fufu be boiled cassava, plantains den Cocoyam, yams (Ghana), but dem get different ways wey dem dey do am for other West African countries; every country biaa get ein unique way of making it. For Ghana, Ivory Coast den Liberia insyd, dem dey use de method of separately mixing plus pounding equal portions of boiled cassava plus green plantain or cocoyam, or dem dey mix cassava/plantains or cocoyam flour plus water den dem go stir am for stove top. For ein thickness, de person wey dey prepare am go adjust am how edey like am den dem go chop am plus broth-like soups. For Nigeria insyd, dem dey make de fufu (akpu) from fermented cassava p3, wey dey give am ein unique thickness compared to de ones dem get for other west African countries wey dem dey chop plus variety of soups wey get vegetables den bunch beef den fish.
Adele people
De Adele people be ethnic group den tribe for de Ghanaian-Togo border area wey be indigenous to de Jasikan, Nkwanta South den Nkwanta North Districts for de Volta Region wey dey center around de towns of Dadiasi den Dutukpene for Ghana insyd den de Sotouboua Prefecture for de Centrale Region wey dey center around de towns of Assouma Kedeme den Tiefouma for Togo insyd. De Adele people be agriculturalists, primarily dem dey farm yams, cassava, plantain, beans, den rice.
Demographics
1960 census estimate say 2,400 Adele people wey dey for Ghana insyd. Now nu, de tribe get 37,400 population size approximately.
Oda cultural groups for Ghana-Togo border region insyd dey include de Atwode, Basari, Bimoba, Buems, Chokosi, Ewe, Guang, Konkomba, Kotokoli, den Likpe peoples.
Language
De Adele language be one of de Ghana–Togo Mountain dema languages wey de Adele, Kunda, Animere, den Northern Ghanaian peoples dey speak.
Adele Women
De Adele Women be agricultural group wey dey de Upper Volta region for Ghana. Dem dey practice subsistence farming wey Permaculture Network train dem for Permaculture insyd for Ghana insyd.
Doris Dartey
Doris Yaa Korantenmaa Dartey (she die 19 July 2020) be Ghanaian communication educator, consultant den onetime member den chairperson of GJA Awards Committee. Na she be former chairperson give Graphic Communications Group Limited for Ghana.
Ein education
Dartey study for de University of Cape Coast, wey she graduate plus BA insyd education. She san so obtain graduate diploma insyd journalism den mass communication from de School of Communication Studies for University of Ghana, den MA insyd international affairs (development communication), graduate diploma insyd women demma studies den PhD insyd organizational communication from Ohio University wey dey de US.
Ein career
Na she be communication consultant wey she job for donor-funded projects such as African Union Commission, African Development Bank, UNESCO, GIZ, among odas.
She san so serve as member for de National Media Commission before she cam turn chairperson for de board of directors give GCGL. She teach communication courses insyd de USA den Ghana for de University of Dayton, Mount Mercy University, GIMPA, den GIJ.
Na she be journalist wey she host sum programs for Ghana insyd for sum years. She san so wrep column insyd The Spectator newspaper for Ghana unsyd wey dem bell am The WatchWoman wey talk about environmental issues, sanitation, health, kiddies den oda societal issues. Na she be mentor give chaw journalists, communicators den public relations practitioners for Ghana insyd.
Ein life matter
Na she get two daughters.
Ein death
She die for KBTH insyd Accra for Sunday, 19 July 2020 after she succumb to complications of breast cancer. Dem lay am make she rest for de Lashibi Funeral Home, place wey dey near Tema.
Fanteakwa North (Ghana parliament constituency)
Dema Boundaries
De constituency dey de Fanteakwa District wey de Eastern Region of Ghana.
Ghana
Ghana officially be Republic of Ghana, ebe country wey dey West Africa insyd. Edey start for de Gulf of Guinea den de Atlantic Ocean to de south, edey share border plus Ivory Coast in de west, Burkina Faso in de north, den Togo in de east. Ghana dey cover area of 238,535 km2 (92,099 sq mi), wey dey span diverse biomes wey dey range from coastal savannas go tropical rainforests. Plus over 31 million people, Ghana be de second-most country for West Africa wey dema population bonch, after Nigeria. De capital den largest city be Accra; other major cities be Kumasi, Tamale den Sekondi-Takoradi.
De first permanent state for present-day Ghana be de Bono state for de 11th century. Chaw kingdoms den empires emerge ova de centuries, na de most powerful be de Kingdom of Dagbon for de north den de Ashanti Empire for de south insyd.
Genevieve Delali Tsegah
Genevive Delali Tsegah (dem born am 8 August 1951) be Ghanaian diplomat.
Ein education
Tsegah get ein degree for Modern Languages insyd for University of Ghana for 1976 insyd, wey she san get degree for International Relations insyd for University of Nairobi for 1982 insyd.
Ein career
Tsegah join de diplomatic service for 1977 insyd, as civil servant for de Culture Department for de Ministry of Foreign Affairs, post wey she zuk til 1981. From 1982 go 1983 na she be official for de Middle East den Asia Department, then for de Ministry of Foreign Affairs, til 1985, For 1988 insyd she take up post for one year for de department for de Americas, before she cam turn member for de Senate for Paris insyd, wey she stay for de next four years. For 1993 insyd, she cam turn Deputy Director for de Department for Economics, Trade and Investment, til 1996, wen she move go Cotonou, Benin, wey she job as adviser wey sanso be business manager from 1997 go 1998. From 2000 go 2002, na she be Head of the Department for Economics, Trade and Investment, before she serve for four years as ambassador for Ouagadougou, Burkina Faso (2002–06) insyd. She then return go turn director for de Department of Economics, Trade and Investment for de Ministry of Foreign Affairs for two more years.
From 2008 go 2009 na she be de representative for de Permanent Representative for de United Nations Headquarters for New York City insyd. From 15 January 2010 go 14 October 2014 na she be Ambassador for de Republic of Ghana for Paris, wey na UNESCO den de Holy See accredit am.
John Dumelo
Ein life matter
John Dumelo marry Gifty Mawunya Nkornu. He hold grand wedding for Royal Senchi Resort for Akosombo insyd. De couple born dema first kiddie for 16 October 2018. Dem name am John Dumelo Jnr. after ein puppie.
Ein filmography
He act for chaw films insyd, wey dey include:
Ein business ventures
Aside being actor wey get international recognition, John Dumelo be entrepreneur. He launch ein clothing line (J.Melo) for 2012 insyd. Dem know de actor for ein involvement for both Crop den Animal farming.
Ein honor
For January 2023 insyd, de University of Ghana honor am secof ein philanthropic gestures to dema students.
Ghana
De 15th century beginning, de Portuguese Empire, follow by chaw oda European powers, contest de area for trading rights, until de British ultimately establish control for de coast by de late 19th century. Dem follow over century of colonisation, Ghana in current borders take shape, wey encompass four separate British colonial territories: Gold Coast, Ashanti, de Northern Territories den British Togoland. Dem unify dis as independent dominion for de Commonwealth of Nations for 6 March 1957, wey come turn de first colony for sub-Saharan Africa insyd wey achieve sovereignty. Ghana subsequently come turn influential for decolonisation efforts den de Pan-African movement insyd.
Ghana be multi-ethnic country plus diverse population, linguistic den religious groups; while de Akan be de bola ethnic group, dem dey constitute plurality per. De majority of Ghanaians be Christian (71.3%), plus close to fifth be Muslim den tenth dey practice traditional faiths or no get religion. President wey be both head of state den head of government dey lead Ghana wey be unitary constitutional democracy. Since 1993, e maintain one of de freest den most stable governments for de continent top den dey perform relatively well for metrics of healthcare insyd, economic growth, and human development. Ghana consequently dey enjoy significant influence for West Africa insyd wey dem highly integrate am for international affairs insyd, e be member for de Non-Aligned Movement, de African Union, de Economic Community of West African States, de Group of 24, den de Commonwealth of Nations.
Medieval kingdoms
Most of wat bi now Ghana was inhabited in de Middle Ages den de Age of Discovery by different ethnic groups. De earliest known kingdoms to emerge for de modern Ghana bi de Mole-Dagbani states. De Mole-Dagomba came plus de horse ein back from de present-day Burkina Faso under a single leader, Naa Gbewaa. Wid demma advanced weapons den based on a central authority, dey easily invade den occupy de lands of de local people wey dem dey ruled by de tendamba (land god priests), established demma selves as de rulers over de locals, den made Gambaga demma capital. De death of Naa Gbewaa caused succession among ein kiddies, some of dem broke off den founded demma separate states including Mamprugu den Nanung. While Gbewaa was still alive, ein daughter Yennenga travelled north den founded de Mossi Kingdoms, who constitute de majority of present day Burkina Faso. Oda kingdoms dat emerged from Dagbon include de Bouna Kingdom of Ivory Coast, den de Dagaaba states of de Upper West Region.
Although de present-day Ghana has experienced bonch population movements, de Akan-speaking manners began demma move toward de end of de 15th century. By de early 16th century, de Akans were firmly established for de Akan state called Bonoman, for which de Bono den Ahafo regions wey dem name am. From de 17th century, de Akans comot from wat we dey believe to bi de Bonoman area, to create several Akan states, mainly as dem dey do gold trading. Dese states dey include Bonoman (Bono den Ahafo regions), Ashanti (Ashanti Region), Denkyira (Western North region), Mankessim Kingdom (Central region), den Akwamu (Eastern region). By de 19th century, de territory for de southern part of Ghana dey include de Kingdom of Ashanti, ebi one of de influential states for de sub-Saharan Africa prior to de begining of colonialism. De govament of de Ashanti Empire operated first as a loose network den dem eventually centralised am wid an advanced, highly specialised bureaucracy centred for demma capital city wey ebi Kumasi. Prior to Akan contact plus de Europeans, de Akan manners created demma advanced economy wey edey based on principally gold den gold bar commodities den traded plus de states for Africa.
De Ga-Dangme den Ewe migrated westward from south-western Nigeria sake of de pressure wey dey from incessant tribal wars. De Ewe migrated wid demma Gbe-speaking kinsmen den ein transition, dem settled for Ketou insyd Benin Republic, Tado insyd Togo den wid Nortsie insyd Togo as demma final dispersal point. Demma dispersal from Nortsie bi necessitated by demma high handed rule of King Agorkorli (Agor Akorlie). De Ga- Dangme occupy de Greater Accra Region den parts of de Eastern Region, while de Ewe occupied de Volta Region as well as demma neighbouring Togo, Benin Republic den Nigeria (around Badagry area).
European contact den colonialism
De Akans traded plus European states as dem began after de contact with de Portuguese insyd de 15th century. Early European contact by de Portuguese manners who came to de Gold Coast region insyd de 15th century to com trade den san establish de Portuguese Gold Coast (Costa do Ouro), dis bi focused on de extensive availability of gold. De Portuguese built a trading lodge for de coastal settlement wey dem call am Anomansah (de perpetual drink) wey dem renamed am São Jorge da Mina. Insyd 1481, King John II for Portugal commissioned Diogo de Azambuja to com build de Elmina Castle, wey dem completed am in de three years tym. By 1598, de Dutch had joined de Portuguese in for de gold trade, as dem establish de Dutch Gold Coast (Nederlandse Bezittingen ter Kuste van Guinea) den dem built forts for de Fort Komenda den Kormantsi. Insyd 1617, de Dutch captured de Elmina Castle from de Portuguese den Axim insyd 1642 (Fort St Anthony).
Odar European traders san joine for de gold trading by de mid-17th century, most notably de Swedes, dem establish de Swedish Gold Coast (Svenska Guldkusten), den Denmark–Norway, establishing den Danish Gold Coast (Danske Guldkyst or Dansk Guinea). In addition to de gold trade, European traders san participated insyd de Atlantic slave trade for dis area. More dan 30 forts den castles were built by de merchants for dat tym. De Germans san established de Brandenburger Gold Coast or Groß Friedrichsburg). Insyd 1874, de Great Britain established control over some parts for de country, wey dem assign dese areas as demma status for de British Gold Coast. Plenty military engagements occurred for dare between de British colonial powers den de various Akan nation-states. De Kingdom for Ashanti defeated de British a few tyms for de 100-year-long Anglo-Ashanti wars buh dem eventually lost plus de War of de Golden Stool insyd 1900.
Transition to independence
Insyd1947, de newly formed United Gold Coast Convention led by "The Big Six" call for "self-government widin de shortest possible tym" as de 1946 Gold Coast legislative election dey com. Kwame Nkrumah, a Ghanaian nationalist who led Ghana from 1957 to 1966 as de country's first prime minister den president, formed de Convention People's Party insyd 1949 wid demma motto "self-government now". De party com initiate a "positive action" campaign wey edey involve non-violent protests, strikes den non-cooperation plus de British authorities. Dem arrested Nkrumah den sentenced am go one year imprisonment as dat tym. Insyd de Gold Coast's 1951 general election, dem elected am go to Parliament den release am from prison to become de leader for govament business. He became de prime minister insyd 1952. He improve de infrastructure for de country, den ein Africanisation policies created am better career opportunities for Ghanaians.
On 6 March 1957 at midnight, de Gold Coast, Ashanti, de Northern Territories, den British Togoland com unified as one single independent dominion widin de British Commonwealth under de name Ghana. Dis dem do am under de Ghana Independence Act 1957. De current flag of Ghana, wey dey consist for colours red, gold, green, den a black star, dates back to ein unification. Ewas designed by Theodosia Okoh; de red dey represent de blood wey dem shed towards independence; de gold dey rep de industrial minerals wealth for Ghana; de green dey symbolises de rich grasslands for Ghana, den de black star dey symbolize for Ghanaian people den African emancipation.
Insyd 1 July 1960, following de Ghanaian constitutional referendum den Ghanaian presidential election, Nkrumah declared Ghana a republic den assumed de presidency. 6 March bi de nation's ein Independence Day, den 1 July celebrated as Republic Day. At de tym of independence Nkrumah declared, "My first objective bi say I go abolish from Ghana poverty, ignorance, den disease. We for measure wanna progress by de improvement for de health of wanna people; by de number of kiddies for school insyd, den by de quality for wanna education; by de availability of water den electricity insyd wanna towns den villas; den by de happiness wey wanna people take to manage wanna own affairs. De welfare of wanna people bi wanna chief pride, den ebi dat wey my govament go take ask to be judged".
Nkrumah led an authoritarian regime for Ghana, as he dey repress oda political opposition den conducted elections dat no bi free den fair. Insyd 1964, a constitutional amendment made Ghana a one-party state, wid Nkrumah as wanna president for life of both de nation den ein own party.
Nkrumah bi de first African head of state wey go promote concept of Pan-Africanism, which wey he go introduce for ein studies for Lincoln University, Pennsylvania insyd de United States, at dat tym bi wen Marcus Garvey make popular for ein "Back to Africa Movement". Nkrumah merged de teachings of Garvey, Martin Luther King Jr. den naturalised am to Ghanaian scholar W. E. B. Du Bois into de formation of 1960s Ghana. Osagyefo Dr. Kwame Nkrumah, as he became known, played an instrumental part for de founding of de Non-Aligned Movement, den in establishing de Kwame Nkrumah Ideological Institute wey he take teach ein ideologies for communism den socialism. Ein life achievements wey we take recognised by Ghanaians during ein centenary birthday celebration, den de day wey dem instituted as a public holiday for Ghana (Founders' Day).
Operation Cold Chop and aftermath
De govament of Nkrumah was subsequently overthrown by a coup by de Ghana Armed Forces wey code-named am as "Operation Cold Chop". Dis occurred while Nkrumah dey abroad plus Zhou Enlai for de People's Republic of China, on a fruitless mission to Hanoi insyd Vietnam to help end de Vietnam War. De coup took place on 24 February 1966, as edey led by Colonel Emmanuel Kwasi Kotoka den Brigadier Akwasi Afrifa. De National Liberation Council was formed, wey ewas chaired by Lieutenant General Joseph A. Ankrah.
A series of alternating military den civilian govaments, often affected by economic instabilities, ruled Ghana from 1966 to 1981, ending plus de ascension to power of Flight Lieutenant Jerry John Rawlings of de Provisional National Defence Council insyd 1981. Dese changes resulted in for de suspension of for de Constitution of Ghana insyd 1981 den de banning of political parties for de country insyd. De economy soon declined, so Rawlings negotiated a structural adjustment plan, changing many old economic policies, and economic growth recovered during the mid-1980s. A new wid ein constitution restoring multi-party system politics wey dem promulgated am go presidential election for de 1992; Rawlings wey dem elected am as president of Ghana as at dat tym, den again for de general election for 1996.
At least 1,000 den as many as 2,000 people wey dem killed dem during de conflict between de Konkomba den oda ethnic groups such as de Nanumba, Dagomba den Gonja, while 150,000 people were displaced as part of demma tribal war for de Northern Ghana insyd 1994.
John Gyetuah
John Gyetuah be Ghanaian politician wey serve as member give parliament for Amenfi West constituency for de Western region of Ghana insyd.
Adjetey Anang
Adjetey Anang (dem born am 8 July 1973) be Ghanaian actor, he be famous as "Pusher", name wey na he dey use for de television series Things We Do for Love inside. He marry Elom wey dem born one kiddie. He feature for chao Ghanaian movies inside wey dey include Deadly Voyage, A Sting in a Tale, The Perfect Picture den others. He sanso feature for some Dutch movie wey dem dey call am Slavery.
Gaborone
Gaborone be de capital den largest city for Botswana wey ein population be 246,325 ebe de 2022 census wey talk so, about 10% of dema total population of Botswana. Ebe home give 421,907 inhabitants for de 2011 census.
Adjetey Anang
Ein educational life
Adjetey Anang go secondary school for Labone Senior High School den proceed go University of Ghana, wey he go study Fine Arts. He further go study ein masters for Dramatic Arts for Wits University wey dey Johannesburg.
Gaborone
Gaborone dey situate between Kgale Hill den Oodi Hill, near de confluence for de Notwane River den Segoditshane River for de south-eastern corner for Botswana, 15 kilometres (9.3 mi) from de South African border.
Adjetey Anang
Ein career
Anang star for Ghanaian TV series Yolo inside wey dey advice den direct de youth for adolescence, etc.
Ghana
21st century
Winning de 2000 general election, John Kufuor wey rep New Patriotic Party was sworn for office as president for Ghana on 7 January 2001  den attained de presidency den again for de 2004 election, wey edey mean say he serve for two terms (de term limit) as president for Ghana den thus marking am de first tym under de fourth republic wey dem power transferred from one legitimately elected head of state den head of govament to another.
Nana Anima Wiafe-Akenten
Nana Anima Wiafe-Akenten be Ghanaian media practitioner den de Head of de Akan-Nzema Department of de College of Languages Education, Ajumako Campus of de University of Education, Winneba wey dey Ghana. She be de first person wey receive doctorate degree for Twi language insyd, one of de varieties of Akan.
Gaborone
Sir Seretse Khama International Airport wey dey serve de city. Ebe administrative district for ein own right, but ebe de capital for de surrounding South-East District. Locals often dey refer de city as GC or Motse-Mshate.
George Ayittey
George B. N. Ayittey (13 October 1945 – 28 January 2022) be Ghanaian economist, author den san be de president for de Free AfricaFoundation wey dey Washington DC. Na he be professor give American University, den san be associate scholar for Foreign Policy Research insttitute.
He dey argue say "Africa never be poor sake of she no be free", dat be de main reason Africa poverty be less of wanna oppression den mismanagement by de colonial powers be like de ibi how oppresive wanna own people wey dem dey top we dey call them autocrats den socialist dey plan de policies. He say talk more more say make we challenge the status quo as we for try focus on some specific ways we go address de abuses for the past den de present; he direct am call for democratic government ,we for look at debt, modern way for infrastructure, make de market be free economics den free trade for promote development.
John Gyetuah
Ein early life den education
Dem born John for 1 October 1959 for Asankran Breman for Western region for Ghana insyd. He obtain BA for Sociology insyd from University of Cape Coast for 2004 insyd. He further graduate plus EMGL from GIMPA for 2008 insyd.
George Ayittey
Ein early life
Ayittey get B.Sc. for Economics from University of Ghana, Legon den he san get M.A from University of Western Ontarion for Canada, den he san get Ph.D from University of Manitoba. He teach for Wayne State College den Bloomsbury University for Pennsylvania. He san hold Fellowship for Hoover Institution in 1988-89, as he den join The Heritage Foundation as a Bradley Resident Scholar.
John Gyetuah
Ein life matter
He marry Veronica Gyetuah wey dem get seven kiddies. Na he be Christian wey be member for Methodist church.
Gaborone
Den name de city of Gaborone after Chief Gaborone of de Tlokwa tribe, wey na once he control near nearby land. Secof e no get tribal affiliation wey na e dey close to fresh water, dem plan de city make ebe de capital for de mid-1960s wen na de Bechuanaland Protectorate cam turn independent nation. De centre of de city be long strip of commercial businesses, dem call am "Main Mall" plus semicircle-shaped area of government offices wey dey ein east. Na Gaborone once be one of de fastest-growing cities for de world insyd, wey dis create problems plus housing den illegal settlements. De city san so deal plus conflicts wey dey spill cam de country insyd from Zimbabwe den South Africa during de 1980s.
Gaborone be de economic capital den de government capital; ebe headquarters to chaw companies den de Botswana Stock Exchange. Gaborone san so be home give de Southern African Development Community (SADC), regional economic community dem establish for 1980 insyd. Dem dey speak chaw languages for der, Setswana (Tswana) be de main tongue. Dem san so dey speak English, Kalanga, den Kgalagadi.
Geography
Gaborone dey situate for 24°39′29″S 25°54′44″E between Kgale den Oodi Hills, for de Notwane River for de south-eastern corner of Botswana insyd, den 15 kilometres (9.3 mi) from de South African border. De city dey lie for elevation of 1,010 metres (3,310 ft) above sea level. De cities wey dey follow surround Gaborone: Ramotswa go de southeast, Mogoditshane go de northwest, den Mochudi go de east, den Tlokweng across de river. Chaw of dem be commuter towns give Gaborone. Suburbs for Gaborone insyd dey include Broadhurst, Gaborone West, The Village, Naledi. Phakalane, affluent suburb, dey lie about 13 km north of de city center.
For de centre of de city dey lie Main Mall wey dey house chaw diplomatic missions. For de eastern end of de Mall, one fi find de Civic Centre along plus de Pula Arch wey dey commemorate Botswana ein independence. De Botswana Stock Exchange, National Museum and Art Gallery, den de main campus of de University of Botswana san so dey lie near de Main Mall. Go de west of de Main Mall be de Government Enclave. Dis area dey contain de governmental buildings lyk de National Assembly of Botswana den Ntlo ya Dikgosi buildings. Dem san so fi find de National Archives for here.
Wildlife
De Gaborone Game Reserve be 600-hectare (1,500-acre) park east of de city for Limpopo Drive. Dem build de city for 1988 insyd wey now ebe de third-busiest for Botswana insyd. Examples of animals for de park insyd be impala, kudu, ostriches, wildebeest, zebras, gemsbok, bushbuck, springbok, duiker, common eland, den common warthogs. De park be destination give birdwatching. Birds for de marshy section for de park insyd dey include snake eagles, boubou, gallinule, kingfishers, den hornbills.
Roads
Highways for insyd den around Gaborone dey include de Trans-Kalahari Highway, A1 Highway, A10 Highway den de Cairo-Cape Town Highway. Five major roads wey dey for Gaborone insyd wey dey go Lobatse, Kanye, Molepolole, Francistown via Mochudi, den Tlokweng.
Public transport
Public transport for de city be generally reliable, when dem compare plus major African cities. Kombis (small vans) den taxis dey ply de routes within de city, while buses dey serve surrounding villages den oda towns for Botswana insyd.
International relations
Dem twin Gaborone plus:
Adjetey Anang
Ein life matter
Anang marry Elom Anang wey dem get son.
Ein awards
Adjetey Anang chop chao fans sake of ein role for Things We Do For Love inside. He sanso chop awards wey dey include An Arts Critique and Review Association of Ghana (ACRAG) Talent Award den Ghana Union of Theatre Societies (GUTS) Best Actor Award. Dem nominate am for de Best Supporting Actor category inside for de 8th Africa Magic Viewers' Choice Awards inside sake of ein role for Gold Coast Lounge inside.
George Ayittey
Ein personal life
George Ayittey hin sister be politician, Sherry Ayittey. He die on 28 January 2022 wey dem bury am 8 April 2022.
John Gyetuah
Ein death
He die for 13 October 2015 wey na he be Member of Parliament give de Amenfi West constituency for de 6th parliament for de 4th republic of Ghana.
Gizella Tetteh Agbotui
Gizella Akushika Tetteh-Agbotui bi a Ghanaian architect den politician. She contest insyd de 2020 Ghanaian General Election den she win de parliamentary seat for de Awutu Senya West Constituency.
Politics
Agbotui bi a member of de National Democratic Congress. Insyd December 2020, dem elect am member of Parliament for Awutu Senya West Constituency after she compete insyd de 2020 Ghanaian General Election under de ticket for de National Democratic Congress den win. She pull 32,708 votes wey edey rep 51.58% of de total votes cast. Dem elect am over George Andah of de New Patriotic Party, Edith Mansah Dzonyrah of de Ghana Union Movement den Samuel Yawson of de Conventions People's Party. Dese dem obtain 29,832, 678 den 193 votes respectively out of de total valid votes cast. Dese bi equivalent to 47.05%, 1.07% den 0.30% respectively for de total valid votes cast.
Committees
Agbotui bi a member of de Works and Housing Committee den she san bi a member of de Appointments Committee.
Career
Mrs. Gizella Tetteh Agbotui bi de CEO/ Principal Consultant for Zella Architects, an architectural firm insyd Ghana. She bi astute Consulting Architect wey she gey over 21 years’ experience insyd de Construction sector; an International Airport Professional (IAP) den a certified Project Management Professional (PMP).
Personal life
Agbotui bi de sister of Hannah Tetteh who come serve as member of parliament for Awutu Senya West Constituency den Minister for Foreign Affairs. She bi Christian den worship as a Methodist.
Philanthropy
Insyd 2021, she sponsor a 3-day program wey more dan 200 unlicensed drivers den motorists dey train dem, regularized den issue dem with licenses for ein project wey she call am GTA Licensing Project.
Honor
Insyd 2021, dem honor plus a citation for ein contribution to women empowerment insyd Ghana during de Under 30 Women Awards.
Districts of Ghana
De Districts for Ghana be de second-level administrative subdivisions for Ghana insyd, down be de level of region. Dem get 261 local metropolitan, municipal den district assemblies (or MMDA's).
History
Dem re-organize districts of Ghana for 1988/1989 insyd so say e go decentralize de government den help develop de nation. De change wey happen for de 1980s insyd divide de regions for Ghana insyd to 110 districts, so say de local district assemblies go deal plus de local admi. For 2006, dem comot some districts from de original 110 districts insyd wey dem pull 28 districts, de number come make 138. February 2008 insyd, dem create chao districts den sana upgrade dem to municipal. E make de final number turn 170 districts for Ghana insyd. From den times, dem sana add 46 districts for 28 June 2012 wey e make de districts all be 216.
Types of Districts
Dem get three types: Ordinary Districts wey get people like seventy-five thousand (75,000), Municipal Districts wey get people lyk ninety-five thousand (95,000), den Metropolitan Districts wey get people like two hundred and fifty thousand(250,000).
Ashanti Region
De Ashanti region of Ghana get 43 districts. Dem increase am from 30 districts. Dis be 1 Metropolitan, 19 Municipal den 23 Ordinary districts. Dis be:
Bono Region
Dem create de Bono Region of Ghana by referendum for December 2018 insyd. Edey part of de den Brong-Ahafo Region wey edey contain 12 districts, 5 municipal den 7 ordinary districts. Dis be:
Bono East Region
Dem create Bono East Region of Ghana by referendum for December 2018 insyd. Edey part of de den Brong-Ahafo Region of Ghana wey edey contain 11 districts, 4 municipal den 7 ordinary districts. Dis be:
Central Region
De Central Region of Ghana dey contain 22 districts. Dis be made up of 1 metropolitan, 7 municipal den 14 ordinary districts. Na dem be 20 districts for dis region insyd.
Greater Accra Region
De Greater Accra Region of Ghana dey contain 29 districts wey dey made up of 2 metropolitan, 23 municipal den 4 ordinary districts. Dis be:
Northern Region
De Northern Region of Ghana dey contain 16 districts; 1 metropolitan, 5 municipal den 10 ordinary districts. Dis be:
North East Region
Dem create de North East Region of Ghana by referendum for December 2018 insyd. Edey part of de den Northern Region of Ghana. Edey contain 6 districts, 2 municipal den 4 ordinary districts. Dis be:
Oti Region
Dem create de Oti Region of Ghana by referendum for December 2018. Na edey part of Volta Region of Ghana. Edey contain 8 districts, 2 municipal den 6 ordinary districts. Dis be:
Savannah Region
Dem create de Savannah Region of Ghana by referendum for December 2018 insyd. Na edey part of de den Northern Region of Ghana. Edey contain 7 districts, 1 municipal den 6 ordinary districts. Dis be:
Ghana
21st century
Nana Akufo-Addo, de ruling party candidate, go loose for a very close election by John Atta Mills wey rep National Democratic Congress following de 2008 general election. Mills died sake of natural causes den ein Vice President John Mahama succeeded ein on 24 July 2012. Following de 2012 general election, Mahama became president, den Ghana get a stable democracy. As a result for de 2016 general election, Nana Akufo-Addo became president for 7 January 2017. Dem san re-elected am after a tightly contested election for 2020.
Fante people
De Mfantsefo or Fante ("Fanti" be old spelling) be Akan people. De Fante people be mainly dey cam from de Central den Western coastal regions of Ghana. Ova de last half century, secof fishing expeditions, Fante communities dey as far as Gambia, Liberia den even Angola. Major Fante cities for modern Ghana dey include Kasoa, Winneba, Agona Swedru, Tarkwa, Oguaa (Cape Coast), Edina (Elmina), Mankessim, Sekondi den Takoradi.
Ghana
21st century
On 11 June 2021, Ghana inaugurated Green Ghana Day as edey aim say we go plant 5 million trees in concentrating effort to preserve de country's ein cover for de rainforest so say dem go combat deforestation
Fante people
Lyk all Akans, dem originate from Bono state. Originally, dem refer "Fante" go "de half wey lef" den break away from oda Akans den initially settle for Mankessim. Sam of de states wey dey make up de Fante be Agona, Ahanta, Kurantsi, Abura, Anyan, Ekumfi, Nkusukum, Ajumako den Gomoa. De Fante, lyk oda Akans wey relate, dey trace dema roots go de ancient Sahara for de Old Ghana Empire. De Fante then migrate south go modern-day Techiman for de Brong Ahafo region. From hie nu wey, legend dey talk say, dema three great leaders – Oson, Odapagyan den Obrumankoma – lead dem south wey dem separate from oda Akans, go Mankessim.
Notable Fante people
De Fante produce chaw illustrious den prominent people for Ghana insyd, notable among whom be:
Ghana
Geography
Grasslands mixed plus south coastal shrublands den forests dey dominate Ghana, plus forest extending northward wey from de coast 320 kilometres (200 miles) den eastward for a maximum of about 270 kilometres (170 miles) wid several locations for mining of industrial minerals den timber insyd. Ghana bi de home for five terrestrial ecoregions: Eastern Guinean forests, Guinean forest–savanna mosaic, West Sudanian savanna, Central African mangroves, den Guinean mangroves. Eget a 2018 Forest Landscape Integrity Index wey mean say score of 4.53/10, ranking am de 112th globally out of 172 countries.
Fante people
Family names
One of de social contexts of names among de Akans, dey include de Fante, be say dem use as social tags take indicate personal den group identity. Dis be so plus family names dem derive from 12 Ntoro patrilineal clans of de poppies wey dem dey take give kiddies. Each of de 12 Ntoro patrilineal clans get ein peculiar family names. Ebe thus possible make one trace ein name go ein patrilineal clan. Kiddies wey dey trace dema genealogy go one patrilineal puppie fi share similar family names. Typical family names dey include Yankah, Osam, Aidoo, etc. Dem sanso get innovations secof westernization, education den foreign religion, plus chaw names dem develop out of dis phenomenon. Dem translate sam Fante names literally go English wey dem endure as family names. Since de Fantes by virtue dem dey live for de coast wey dem be first wey dem cam contact plus de Europeans wey dem trade, intermarry den live plus dem for ova 400 years, ebe inevitable say among de Fante names show grater degree of western influence compare plus tribes for de hinterland insyd. Examples of such anglicised transformational name be:
Ghana
Geography
De White Volta River den ein tributary Black Volta, flow south through Ghana to Lake Volta, de world's third-largest reservoir by ein volume den largest by surface area, formed sake of hydroelectric Akosombo Dam, wey dem complete am for 1965. De Volta flows out of Lake Volta into de Gulf of Guinea. De northernmost part of Ghana bi Pulmakong den de southernmost part of Ghana bi Cape Three Points.
Adjoa Bayor
Adjoa Bayor (dem born am 17 May 1979) be Ghanaian former footballer wey play as midfielder. Na she be captain give de Ghana women's national team.
Ghana
Geography
Volta Region: Longest mountain range for Ghana-Akwapim Togo ranges
Nana Darkoa Sekyiamah
Nana Darkoa Sekyiamah be Ghanaian feminist writer den blogger. Ebi ein co-found award-winning blog Adventures from de Bedrooms of African Women wey she write for De Guardian den Open Democracy. Sekyiamah be de Director for Communications manager give Association for Women's Rights for Development den member of tde Black Feminism Forum Working Group wey dem organise de historic first Black Feminist Forum for Bahia wey dey Brazil.
Adjoa Bayor
Ein international career
Na Bayor be part of de Ghana women's national football team for 1999 FIFA Women's World Cup insyd for United States.
Ghana
Climate
De climate Ghana dey fall under bi tropical, den eget two main seasons: de wet season den de dry season. Ghana sits for de intersection of three hydro-climatic zones. Changes for rainfall, weather conditions den sea-level rise affect de salinity for de coastal waters. Dis bi expected to negatively affect ein both farming den fisheries. De national economy stands to suffer from de impacts of climate change sake of ein dependence for de climate-sensitive sectors such as agriculture, energy, den forestry. Moreover, as you wan get access to fresh water edey become more challenging, den reduced water supply go fi get negative impact for de hydropower, wey edey provide 54% for de country ein electricity capacity. Additionally, Ghana probably go see chaw cases of malaria den cholera, sake of both are impacted by changes for de water conditions insyd.
Adjoa Bayor
Ein career
She play give Ghatel Ladies for Accra, Ghana wey she san play give FC Indiana wey dey United States. Bayor join de team for 21 January 2009 insyd for FF USV Jena.
CAF select am for 2018 insyd say make she assist de Deputy Secretary, Anthony Baffoe for football den development insyd so say dem go conduct de draw give Africa Women Cup of Nations.
Ghana
Climate
Insyd 2015, de govament produced a document wey dem titled am "Ghana's Intended Nationally Determined Contribution." Following dat, Ghana signed de Paris Climate Agreement in 2016.
Adjoa Bayor
International
Na Adjoa Bayor be captain give de Ghana national team for World Cup for China for September 2007 insyd. Although Ghana no pass de group stage, Bayor score remarkable goal from sam free kick just outside Norway's penalty area as she face de wrong way as another player run up wey jump ova de ball, den she casually turn den shot.